**ÅRSBERETNING 2023 – NORSK FORENING FOR MILJØRETT**

**Styrets sammensetning**

Styret har etter årsmøtet 11. mai 2023 bestått av følgende representanter:

Styreleder Gunnhild Storbekkrønning Solli, førsteamanuensis, NMBU

Styremedlem Anne Elisabeth Stoltenberg, seniorrådgiver, Klima- og miljødepartementet (regnskap)

Styremedlem Benedikte Wiig Sørensen, klimarådgiver, Klimaetaten Oslo kommune (sekretær)

Styremedlem Carl-Philip F. Fleischer, partner, Dalan advokatfirma

Styremedlem Caroline Lund, partner, Advokatfirmaet Lund & Co Da

Varamedlem Anders Meling, student, Det juridiske fakultet, Universitetet i Bergen (sosiale medier)

Varamedlem Ida Sletsjøe, politiadvokat, Økokrim

**Økonomi og revisjon**

Foreningen hadde ved årsskiftet kr. 113 142, 07 innestående i banken. Årsregnskapet for 2023 viser et overskudd på kr 2941,80. Regnskapet for 2023 ble revidert av Per Knut Vistad.

**Medlemstall**

Ved utgangen av 2023 hadde foreningen 43 enkeltpersoner og 5 foreninger/foretak som betalende medlemmer. Antallet betalende medlemmer er redusert fra 66 i 2022 og antallet foreninger/foretak er redusert fra 11. Styret sender ut informasjon om foreningens aktiviteter også til tidligere medlemmer.

**Årsmøte og medlemsmøter i 2023.**

Foreningen har organisert 3 egne medlemsmøter i 2023 i tillegg til årsmøte, hvorav ett av medlemsmøtene ble arrangert i samarbeid med NMBU. Alle medlemsmøtene har vært tilgjengelige for digital deltakelse, med unntak av medlemsmøtet i samarbeid med NMBU. Dette ble lagt ut for opptak i etterkant av møtet. Presentasjoner fra medlemsmøtene er lagt ut på foreningens hjemmeside.

Den 15. februar 2023 ble det avholdt møte om Naturavtalen, vedtatt under partsmøte til biodiversitetskonvensjonen. Det ble holdt tre faglige innlegg:

1. Gaute Voigt-Hanssen – Utredningsleder i Klima- og miljødepartementet: «Naturavtalen» - bakgrunn, forhandlingsprosess og resultat.
2. Mathias Stang – seniorrådgiver i WWF: Naturavtalen 2022-2030: Oversettelse av Kunming – Montreal Global Biodiversity Framework vedtatt 19. desember 2022.
3. Christian Prip – seniorforsker ved Fridtjof Nansens Institutt: Vurdering av Kunming – Montreal Global Biodiversity Framework (GBF).

Den 11. mai 2023 ble det avholdt årsmøte med en faglig del om overtredelsesgebyr i miljøretten. Det ble holdt tre faglige innlegg:

1. Ida Sletsjøe – Politiadvokat i Økokrim: Overtredelsesgebyr
2. Anne Rogstad – Seksjonssjef i juridisk seksjon i NVE: NVEs overtredelsesgebyr i praksis
3. Berit Reiss-Andersen – Advokat i Andenæs, Aaløkken, Veum Advokatfirma: Synspunkter på overtredelsesgebyr fra et advokatperspektiv.

Den 27. september 2023 ble medlemsmøtet Skog og rett avholdt i samarbeid med NMBU. Det ble holdt seks faglige innlegg:

1. Skog, næring, landskap og naturmangfold – en historisk reise i bilder v/ Oskar Puschmann, landskapsgeograf NIBIO
2. Er skogbrukslovgivningen utdatert? v/ Ole Kristian Fauchald, professor UiO
3. Straffebestemmelsen i skogbruksloven § 22 v/ Hans Tore Høviskeland, førstestatsadvokat i Økokrim
4. 5 forslag til endringer i skogbrukslovgivningen v/ Fredrik Holth, dosent ved NMBU og partner i Holth&Winge
5. Kommentarer til 5 forslag til endringer i skogbrukslovgivningen v/Kristine Jacobsen, jurist Norskog
6. Forberedte merknader til innleggene, v/ Per Skorge (Norges Skogeierforbund) og Christian Steel (Sabima)

16. november 2023 ble det avholdt møte om Sirkulærøkonomi. Det ble holdt tre faglige innlegg:

 1) EUs regelverk for bærekraftige produkter v/ Eléonore Maitre-Ekern, UiO og NIVA

2) Oslos arbeid med forbruksbaserte utslipp og sirkulærøkonomi v/ Mathias Juell Johnsen og Guro Watten Furu, Klimaetaten

3) Regelverksfloker som hindrer avfallsreduksjon: Sett gjennom sirkulærinnovasjon for gjenbruk av byggevarer v/ Olav Bjerke Soldal, BI

**Styrets arbeid**

Styret har hatt tre møter i 2023. Møtene ble gjennomført 11. januar, 22. juni og 19. oktober. Møtene er hovedsakelig blitt brukt til å planlegge kommende møter i foreningen. Styret har utpekt Anne Elisabeth Stoltenberg som regnskapsansvarlig, Benedikte Wiig Sørensen som sekretær og Anders Meling som ansvarlig for sosiale medier.